stanford-oval/wikipedia huggingface dataset:
Whitehouse.gov
תוכן

התוכן של אתר הבית הלבן נועד להיות פתוח עבור הציבור על מנת ליידע אותו על הפעולות הנוכחיות של הנשיא במהלך כהונתו. האתר מכיל מידע על הנשיא, סגן הנשיא, משפחותיהם, הודעות לעיתונות, כרוזים, צווים נשיאותיים ותמלילי נאומים של בכירי הבית הלבן.
האתר מספק גם מידע על הנושאים הנוכחיים שבהם עוסקים הנשיא וסגן הנשיא (כמו חינוך, שירותי בריאות וכו'), ומספק גם מידע על ההיסטוריה של בניין הבית הלבן, אייר פורס 1 וקמפ דייוויד. האתר גם סוקר את מבנה הממשלה הפדרלית של ארצות הברית, כולל פרטים על המדיננות והממשל המקומי, יחד עם מידע על בחירות אמצע הכהונה והבחירות לנשיאות.
האתר מציע גם מידע על קשר עם הבית הלבן, כולל הנחיות כיצד לכתוב או להתקשר לבית הלבן, ללמוד על תוכנית ההתמחות בבית הלבן ותוכנית "עמיתי הבית הלבן".
האתר מכיל גם פרטים על הקבינט של ארצות הברית ומשרד הרשות המבצעת של נשיא ארצות הברית.
תוכן > שינויים בהחלפת ממשל

לאחר כניסת ממשל חדש ביום השבעת הנשיא, האתר מעוצב מחדש באופן מיידי עם פרטי הממשל החדש לצרכיה ולחזונה של ההנהלה החדשה.
אתר עבר מאוחסנים בארכיון הלאומי. להלן רשימת אתרים קודמים של Whitehouse.gov:
האתר בתקופת ביל קלינטון
האתר בתקופת ג'ורג' ווקר בוש
האתר בתקופת ברק אובמה
האתר בתקופת דונלד טראמפ
תוכן > מעורבות אזרחית

ב-1 בספטמבר 2011, דייוויד פלוף, היועץ הבכיר של ברק אובמה, הודיע במייל שהבית הלבן משחרר את אנחנו העם (We the People), פלטפורמה מקוונת ליצירת עצומות לממשלת ארצות הברית על ידי הציבור. השקת פלטפורמת העצומות הוכרזה על ידי קייטלין סבוצ'יק ב-22 בספטמבר 2011 בפוסט בבלוג של הבית הלבן.
הפלטפורמה נסגרה זמנית על ידי ממשל טראמפ, שהצהיר שהיא תוחלף ב"פלטפורמה חדשה שתחסוך למשלמי המיסים יותר ממיליארד דולר בשנה", כפי שהוכרז ב-19 בדצמבר 2017.
פלטפורמה

ביולי 2001, הבית הלבן החל להעביר את שרתי האינטרנט שלו למערכת הפעלה המבוססת על Red Hat Linux ולהשתמש ב-Apache HTTP Server. ההתקנה הושלמה בפברואר 2009. באוקטובר באותה, שרתי האינטרנט של הבית הלבן אימצו את דרופל, מערכת חופשית וקוד פתוח לניהול תוכן, הפועלת על Red Hat Enterprise Linux.
בדצמבר 2017 השיק ממשל טראמפ השיק אתר אינטרנט שעוצב מחדש ולטענתו יחסוך למשלמי המיסים "כ-3 מיליון דולר בשנה".
הערות שוליים

↑  "The Clinton White House Web Site". אורכב מ-המקור ב-22 ביולי 2011. נבדק ב-30 באוגוסט 2011. {{cite news}}:  (עזרה)
↑  
"Copyright Policy". whitehouse.gov. 16 בינואר 2017. נבדק ב-2021-10-15. {{cite web}}:  (עזרה)
↑  "White House blog press release regarding the new "We the People" petitioning platform". whitehouse.gov. 22 בספטמבר 2011. אורכב מ-המקור ב-20 בינואר 2017. נבדק ב-2 במרץ 2021 – via National Archives. {{cite web}}:  (עזרה)
↑  Leyden, John (24 ביולי 2001). "White House Web site moves to Linux". The Register. נבדק ב-2021-10-15. {{cite web}}:  (עזרה)
↑  Rodrigues, Savio (28 באוקטובר 2009). "How Whitehouse.gov Will Bring Open Source To The American Spotlight". LinuxProNews.com. אורכב מ-המקור ב-20 בינואר 2021. נבדק ב-2021-10-15. {{cite web}}:  (עזרה)
↑  Vaughan-Nichols, Steven J. (2009-10-29). "Obama Invites Open Source into the White House". PC World. אורכב מ-המקור ב-17 בפברואר 2019. נבדק ב-2021-10-15. {{cite web}}:  (עזרה)
↑  Netcraft (2011-08-26). "OS, Web Server and Hosting History for whitehouse.gov". Netcraft. נבדק ב-2021-10-15.
↑  Holdren, John P. (7 ביולי 2010). "Office of Science & Technology - Open Government Plan". Office of Science and Technology Policy. נבדק ב-2021-10-15 – via National Archives. {{cite web}}:  (עזרה)
↑  Ryan, Justin (2010-04-22). "Oval Office Goes Open Source". Linux Journal. נבדק ב-2021-10-15.
↑  "Red Hat's Decade of Collaboration with Government and the Open Source Community". Red Hat. נבדק ב-2021-10-15.
↑  
"White House website redesigned to save taxpayers '$3 million per year'". Washington Examiner (באנגלית). 14 בדצמבר 2017. נבדק ב-2021-10-15. {{cite news}}:  (עזרה)
האתר בתקופת נשיאותו של דונלד טראמפ, ינואר 2018
רוברט מייפלת'ורפ

| --- | --- |

דיוקן עצמי, 1980
 לידה:  4 בנובמבר 1946 פלורל פארק, ארצות הברית 
 פטירה:  9 במרץ 1989 (בגיל 42) בוסטון, ארצות הברית 
 מקום קבורה:  בית הקברות סנט. ג'ון 
 מקום לימודים:  מכון פראט  תיכון מרטין ואן ביורן 
 תקופת הפעילות:  1971–1989 (כ־18 שנים) 
 תחום יצירה:  צילום 
 הושפע על ידי:  סינדי שרמן, טום אוף פינלנד, Sam Wagstaff 
 יצירות ידועות:  Man in Polyester Suit 
 mapplethorpe.org
 
רוברט מייפלת'ורפ (באנגלית: Robert Mapplethorpe;‏ 4 בנובמבר 1946 – 9 במרץ 1989) היה צלם אמריקאי. נודע במיוחד בצילומים של פרחים, בצילומי עירום של גברים ובדיוקנאות שחור-לבן גדולים, במיוחד של ידוענים. בין היתר, צילם את אנדי וורהול, ריצ'רד גיר, פיטר גבריאל וגרייס ג'ונס.
ביוגרפיה

מייפלת'ורפ נולד למשפחה קתולית בקווינס שבניו יורק. הוא גדל בלונג איילנד. משנת 1963 ועד שנת 1969 הוא למד במכון פראט ציור, פיסול ורישום אך עזב בטרם סיים את התואר.
מייפלת'ורפ חי עם חברתו, האמנית והמוזיקאית פטי סמית', מ-1967 עד 1972, והיא תמכה בו כספית על ידי עבודה בחנויות ספרים. הם יצרו אמנות יחד, והם שמרו על קשרי ידידות קרובה לאורך כל חייו. מייפלת'ורפ צילם את הצילומים הראשונים שלו בסוף שנות ה-60 או תחילת שנות ה-70 באמצעות מצלמת פולארויד. הוא גם עיצב ומכר תכשיטים וייצר גם רישומים, קולאז'ים ופסלים מחפצים שמצא ברחוב.
בשנת 1972, מייפלת'ורפ פגש את אוצר האמנות סם וגסטאף, שהפך למנטור שלו, מאהבו, פטרונו ובן לוויה לכל החיים. באמצע שנות ה-70 רכש ווגסטאף מצלמה עבורו והוא החל לצלם מעגל רחב של חברים ומכרים, כולל אמנים, מוזיקאים ואנשי חברה. במהלך תקופה זו, הוא התיידד עם האמן ג'ורג' דורו, שלעבודותיו הייתה השפעה כה עמוקה על מייפלת'ורפ והוא חיקה רבים מהתצלומים המוקדמים של דורו.
בשנות ה-80, מייפלת'ורפ התמקד בצילום בעירום של גברים ונשים, צילום פסלים, צילומי טבע דומם וצילום דיוקנאות רשמיים של אמנים וסלבריטאים. הסטודיו הראשון של מייפלת'ורפ היה ברחוב בונד 24 במנהטן. בשנות ה-80, רכש וואגסטאף לופט בקומה העליונה ברחוב 35 ווסט 23 עבורו, שם הוא התגורר, ושם גם היה הסטודיו שלו. הוא שמר על הלופט ברחוב בונד כחדר החושך שלו. ב-1988, מייפלת'ורפ בחר בפטרישיה מוריסרו לכתוב את הביוגרפיה שלו, שהתבססה על יותר מ-300 ראיונות עם ידוענים, מבקרים ומייפלת'ורפ עצמו.
מייפלת'ורפ נפטר בשנת 1989 כתוצאה מסיבוכים שנגרמו ממחלת האיידס. אפרו נטמן בקברה של אימו בקווינס, ניו יורק. כשנה לפני מותו, בהיותו חולה, הוא הקים קרן על שמו. מטרת הקרן הייתה להגן על עבודותיו ולתמוך ביצירתו ובחזונו האמנותי. בנוסף, הקרן תרמה מיליוני דולרים למחקר רפואי ולמאבק במחלת האיידס. בשנה זו גם ערך תערוכות של יצירותיו שהוצגו בלונדון ובניו יורק, שעזרו לו לגייס כספים לקרן הצדקה שלו.
לאחר מותו

לאחר מותו הוכנה לזכרו תערוכה רטרוספקטיבית, שהייתה אמורה להיות מוצגת בוושינגטון די. סי.. ההומואירוטיקה הבוטה של כמה מעבודותיו, כמו גם צילומים של תנוחות סאדו-מאזוכיסטיות, גרמו לוויכוח ציבורי ולחצים של גורמים שמרנים, בראשות הסנטור ג'סי הלמס, שהביאו לביטול התערוכה. במרץ 1990 הוקמה התערוכה במרכז לאמנות עכשווית בסינסינטי אוהיו, אך פעילים שמרנים פתחו בקמפיין לביטולה. ביום הפתיחה שוטרים בסינסינטי הורו ל-400 המבקרים לעזוב, בזמן שהם מצלמים בווידאו את הצילומים של מייפלתכראיה לתמיכה בהאשמות שהוגשו נגד מנהל המרכז. זו הייתה הפעם הראשונה שמוזיאון בארצות הברית עמד בפני תביעה בגין האמנות שהציג. ב-5 באוקטובר 1990, זוכו המרכז ומנהלו בבית המשפט. התביעה לא הצליחה לשכנע את חבר המושבעים שצילומיו של מייפלת'ורפ חסרות כשרון אמנותי והן פורנוגרפיה. אחר כך יותר מ-80,000 אנשים ביקרו בתערוכה. למעשה המשפט הביא לפרסום גדול לתערוכה. בעקבות התערוכה נעשה ניסיון של פוליטיקאים למנוע מהקרן הלאומית לאמנויות לממן תערוכות "תועבה".
בשנת 2010 התפרסם ספר הזכרונות עטור השבחים של פטי סמית', "רק ילדים", המספר על החברות ארוכת השנים בינה לבין מייפלת'ורפ, מהיכרותם בניו יורק של סוף שנות השישים ועד מותו בסוף שנות השמונים.
הערות שוליים

1 2  אמיר גוטרמן, מי זה בכלל  רוברט מייפלתורפ ???, חדשות, 12 באפריל 1989
↑  מאיר אגסי, חודר לדם - הוא הצלם החם, הצלם האופנתי של העשור האחרון, חדשות, 6 במאי 1988
↑  רותי רובין, צנזורה - הסיפור על כיטול התערוכה של רוברט מייפלתורפ, חדשות, 17 באוקטובר 1989
↑  זוכה - חבר המושבעים שפסק, השבוע, שהתמונות המופיעות בעמוד זה הן אמנות ולא "תועבה", מעריב, 9 באוקטובר 1990
↑  משה דור, וושינגטון, הפוליטיקאי, האמן והכיס, מעריב, 22 ביוני 1990
↑  נטע קובלנץ, "רק ילדים": אגדה אורבנית, באתר הארץ, 19 בספטמבר 2012
ארז שוייצר, "רק ילדים": חייתי למען האהבה, באתר הארץ, 19 בספטמבר 2012
| --- | --- |
בקרת זהויות :  NLI: 987007264922505171  PLWABN: 9810652190705606  BIBSYS: 90679070  BNE: XX859431  BnF: cb121065593 (data)  CANTIC: a10766406  CiNii: DA03455583  GND: 118817019  ICCU: CFIV057052  ISNI: 0000 0001 2129 7315  LCCN: n82131041  LNB: 000209689  MusicBrainz: 32fbb1b9-f02c-472b-8db4-1e77a8190f7d  NDL: 00448766  NGV: 9885  NKC: jn20000701143  NLA: 35641077  NLK: KAC2020Q1096  NSK: 000027753  NTA: 070724679  PIC: 17585  RERO: 02-A003558774  RKD: 52437  SELIBR: 266390  SUDOC: 029438098  TePapa: 1460  Trove: 1024423  ULAN: 500090430  VIAF: 41870374   WorldCat (עם VIAF): 41870374
בית הקברות היהודי ברוסאו

| --- | --- |

מצבות בבית הקברות
 פרטי בית הקברות
 דת:  יהדות
 שטח:  2,000 מ"ר
 מספר קבורים:  931
 מיקום:  hinter Seegasse 9-11 
 קואורדינטות:  48°13′25″N 16°21′47″E﻿ / ﻿48.22371°N 16.36299°E﻿ / 48.22371; 16.36299
  (למפת וינה מוגדלת) בית הקברות(למפת וינה רגילה) בית הקברות
 
בית הקברות היהודי ברוסאו (גרמנית: Jüdischer Friedhof Rossau) נמצא ברובע אלזרגרונד (ה־9) ברחוב זהגאסה seegasse בעיר וינה, אוסטריה. זהו בית הקברות השמור העתיק ביותר בווינה. יהודי וינה נקברו בו בין השנים 1540–1783.
מיקום

בית הקברות ממוקם בפרבר רוֹסַאוּ של הרובע התשיעי של וינה, ומכסה שטח של כ-2,000 מ"ר. כיום, בית הקברות נמצא בחצר בית אבות הנמצא ברחוב סיגאסה (Seegasse), ששימש בעבר את הקהילה היהודית כבית חולים סגור לחולים מדבקים. בשנת 1629 קראו לרחוב: "רחוב קטן עם בית קברות יהודי" (Gassel allwo der Juden Grabstätte). בשנת 1778 הרחוב נקרא "רחוב היהודים" (Judengasse). בשנת 1862 שונה שם הרחוב לשמו הנוכחי סיגאסה (Seegasse), רחוב האגם, על שם בריכת דגים שהייתה באזור.
היסטוריה

בית הקברות נבנה במאה ה-16 ושימש כבית הקברות של הקהילה היהודית כמעט 250 שנה. בשנת 1670 (ה'ת"ל) התרחש גירוש ווינה על ידי לאופולד הראשון, קיסר האימפריה הרומית הקדושה, שילמו בני הסוחר היהודי קופל פרנקל, ר' ישראל סג"ל פרנקל ואחיו ר' דוד יצחק זעקל וגיסם רבי חגי חנוך סכום של 4,000 זהובים עבור התחייבות העיר להמשיך לקיים את בית הקברות. בשנת תנ"ו מכרו אותו לשמואל אופנהיימר. בית הקברות פעל עד לשנת 1783, בה החליט הקיסר יוזף השני שאין לקבור יותר בין חומות העיר, ובית עלמין יהודי חדש הוקם מחוץ לחומות העיר ברובע ורינג (Währing).
בינואר 1941 החליטו הנאצים להרוס את בית הקברות ולבנות עליו מחדש. קבוצה של יהודים מווינה הבריחו את המצבות לבית הקברות המרכזי בווינה. בשנות ה-80 של המאה ה-20 280 מתוך 931 המצבות, הושבו למקומן ושוחזרו, לפי רישומיו של ההיסטוריון ברנרד ואכשטיין מתחילת המאה ה-20. בית הקברות קודש מחדש ב-2 בספטמבר 1984. המצבות כתובות כולן בעברית.
אישים הקבורים בבית הקברות

הרב מנוח הנדל – רבה של וינה (נפטר ב-1611).
הרב שבתי שפטל הלוי הורוביץ (ווי העמודים) – רבה של וינה ובנו של השל"ה (נפטר ב-1660).
שמואל אופנהיים – יהודי החצר של הקיסר לאופולד הראשון (נפטר ב-1703).
הרב שמשון ורטהיימר – רבה של ממלכת הונגריה (נפטר ב-1724).
הרב אברהם פלוש-אויסטרליץ
מיטישצ'י

מיטישצ'י (ברוסית: Мытищи) היא עיר במחוז מוסקבה ברוסיה. עיר לוויין צפונית-מזרחית של מוסקבה.
מיטישצ'י נמצאת 19 ק"מ צפונית-מזרחית ממרכז מוסקבה, על נהר יאוזה (אנ'). העיר גובלת ישירות עם מוסקבה לאורך כביש הטבעת של מוסקבה באזור
מיטישצ'י היא אחת ממרכזי התרבות, המדע והתעשייה הגדולים במחוז מוסקבה.
ערים תאומות

בולגריה גברובו, בולגריה
רוסיה אנגרסק, מחוז אירקוטסק, רוסיה
הערות שוליים

↑  http://mytishi.holme.ru/info/about/
| מחוז מוסקבה |
| --- | --- | --- |
| מרכז אדמיניסטרטיבי | קרסנוגורסק |   |
| יישובים | אודינצובו • אוזיורי • אורחובו-זויבו • איוואנטייבקה • איסטרה • אלקטרוגורסק • אלקטרוסטאל • אלקטרואוגלי • אפרילבקה • בארוויחה • בלאשיחה • ברוניצי • גוליצינו • דדובסק • דזרז'ינסקי • דמיטרוב • דולגופרודני • דומודדובו • דרזנה • דובנה • וריה • וידויה • וולוקולמסק • ווסקרסנסק • ויסוקובסק ז'וקובסקי • זראיסק • זווניגורוד • חימקי • חוטקובו • טלדום • יאחרומה • יגורייבסק • ליקינו-דוליובו • לובניה • לוסינו-פטרובסקי • לוחוביצי • ליטקארינו • ליוברצי • מוז'איסק • מיטישצ'י • נארו-פומינסק • נוגינסק • סרגייב פוסאד • סרפוחוב • סולנצ'נוגורסק • סטראיה קופאבנה • סטופינו • פאבלובסקי פוסאד • פרסווסט • פודולסק •  פריאזינו • פרוטווינו • פושקינו • פושצ'ינו • צ'רנוגולובקה • צ'כוב • קאשירה • קלין • קולומנה • קורוליוב • קוטלניקי • קרסנוארמייסק • קרסנוזאבודסק • קרסנוזנאמנסק • קובינקה • קורובסקויה • ראמנסקויה • ראוטוב • רושאל • רוזה •  שאטורה • שצ'לקובו |   |
| מושלים | אנטולי טיאג'לוב • בוריס גרומוב • סרגיי שויגו • אנדריי וורוביוב |   |
| שונות | סמל • דגל • חלוקה מנהלית • הדומה המחוזית • ממשלת המחוז • משטרת המחוז |   |
| --- | --- |
בקרת זהויות :  NLI: 987007482565905171  GND: 4681140-0  MusicBrainz: f893f27f-b9ca-4dea-b581-d7b67c3453f8  VIAF: 152645912   WorldCat (עם VIAF): 152645912 
ערך זה הוא קצרמרבנושא יישובים ברוסיה. אתם מוזמנים לתרום לוויקיפדיה ו.
המנסרים מטקסס (זיכיון)

| --- | --- |

כרזת הסרט "המנסרים מטקסס: ההתחלה"
 הופק בידי:  טובי הופר 
 מדינה:  ארצות הברית ארצות הברית
 שפת הסרט:  אנגלית 
 סוגה:  סרט אימה 
 www.texaschainsawmovie.com
 
המנסרים מטקסס (באנגלית: The Texas Chainsaw Massacre, בתרגום ישיר: "טבח מסור השרשרת בטקסס") הוא זיכיון סרטי אימה-סלאשר אמריקנים פופולרי, שהחל כסרט קולנוע משנת 1974. הסרט הוביל ליצירת שלושה סרטי המשך ולאחר מכן לשני חידושים, כאשר האחרון שבהם הוא הקדמה לקודמו - סרט הקדם. כל סדרת הסרטים עוסקת במשפחת קניבלים שניזונה מבשר הקרבנות שלה. פני עור (Leatherface), אחת הדמויות הראשיות, הוא אחד מהרשעים המפורסמים ביותר מדמויות סרטי הסלאשרים כמו פרדי קרוגר, ג'ייסון וורהיס ומייקל מאיירס. סימני ההיכר שלו הם המסכה שהוא לובש, העשויה מעור אדם, ומסור השרשרת שלו.
בניגוד לשמועות שצצו סביב סדרת הסרטים, הסרט אינו מבוסס על אירועים אמיתיים, אך כמו הסרטים "פסיכו" ו"שתיקת הכבשים" שאב את ההשראה מדמותו של אד גיין, אשר אכן לבש עור אדם, אך פעל לבדו ולא השתמש במסור. הסרט הראשון זכה למעמד של סרט פולחן והשפיע רבות על סרטי הסלאשרים שיצאו אחריו, לרבות ליל המסכות של ג'ון קרפנטר.
רשימת הסרטים שבסדרה > המנסרים מטקסס (1974)

סאלי הארדסטי ואחיה הנכה פרנקלין נוסעים בכבישי טקסס לבקר את קברו של סבם, יחד עם חברה של סאלי - ג'רי, חברו הטוב - קירק וחברתו - פאם. החבורה אוספת טרמפיסט שמתגלה כמשוגע, לאחר שהוא פוצע את זרועו של פרנקלין. הם מסלקים אותו מרכבם וממשיכים בנסיעתם. כאשר נגמר לרכבם הדלק, הם מגיעים לבית מבודד, בתקווה שאלו שגרים שם יתנו להם קצת בנזין. אך שם הם מגלים שבתוך הבית גרה משפחה קניבלית מטורפת, בעלת תיאבון רב לבשר אדם, ובראשם "פני עור" אשר רוצח את החבורה. קירק, פאם, ג'רי ופרנקלין נרצחים ואילו סאלי היא הניצולה היחידה. סאלי נחטפת לאחוזה של משפחת הקניבלים. היא בורחת שניות אחדות לפני שהם מצליחים לרצוח אותה והיא תופסת טרמפ על החלק האחורי של משאית להובלת בשר.
הסרט יצא לאקרנים ב-1974 בבימויו של טובי הופר. בתפקידים הראשיים מככבים מרילין בורנס כסאלי הארדסטי, אלן דנזיגר כג'רי, פול א. פארטיין כפרנקלין הארדסטי, ויליאם וייל כקירק, טרי מק'מין כפאם, אדווין ניל בתפקיד הטרמפיסט, ג'ים סידוב בתפקיד מנהל תחנת הדלק, ג'ון דוגן בתפקיד הסבא וגאנר הנסן כ"פני עור".
רשימת הסרטים שבסדרה > המנסרים מטקסס 2

השוטר לפטי, דודם של סאלי ופרנקלין, רוצה להתנקם ב"פני עור" ומשפחתו על רציחתו של פרנקלין. לשם כך הוא נעזר בשדרנית רדיו צעירה הידועה כ"סטרץ'" אשר משדרת ברדיו קטע המשמיע את "פני עור" רוצח שני נערים צעירים בנסיעתם. כאשר המשפחה הקניבלית שומעת את הקטע היא ממהרת לתחנה כדי לרצוח את סטרץ'. למזלה של סטרץ', "פני עור" מתאהב בה וחס על חייה, ומשקר לאחיו שאכן רצח אותה. כאשר מנהל המקום מגיע, שני האחים חוטפים אותו, כשבעקבותיהם סטרץ'. היא מגיעה ללונה פארק ישן, שם נמצאת המשפחה, אך נופלת אל תוך מכרה ישן ונלכדת יחד עם המשפחה המטורפת. כעת חייב לפטי להציל אותה, לפני שיהיה מאוחר מדי.
הסרט יצא לאקרנים ב-1986 בבימויו של טובי הופר ובהפקתם של יורם גלובוס ומנחם גולן. בתפקידים הראשיים מככבים דניס הופר כלפטי אנרייט, קרוליין ויליאמס כוניטה "סטרץ'" ברוק, ג'ים סידוב בתפקיד הטבח, ביל מוסלי בתפקיד צ'ופ-טופ סוייר, קן אברט בתפקיד הסבא וביל ג'ונסון כ"פני עור".
רשימת הסרטים שבסדרה > פני עור: המנסרים מטקסס 3

מישל וחברהּ ריאן יוצאים מקליפורניה לפלורידה במכונית של אביה כדי למסור לו אותה. הם עוברים ליד אירוע משטרתי, בו המשטרה מוצאת גופה קבורה המכוסה בפסולת רעילה ליד תחנת דלק. בעוד הם ממשיכים בנסיעתם, הם נעצרים בתחנת דלק מקומית, שם הם פוגשים טרמפיסט בשם טקס ואת בעל התחנה, אלפרדו. כעבור זמן מה מתחיל ויכוח בין טקס לאלפרדו, שבסופו אלפרדו יורה בטקס למוות. כאשר מישל וריאן ממהרים לעזוב את מקום האירוע, הם נרדפים על ידי אלפרדו ועל ידי "פני עור" ומשפחתו הפסיכופתית. מישל וראין נפגשים עם בני, נהג משאית שרכבו התקלקל בתחנת הדלק ובחורה ששמה שרה שמשפחתה נרצחה על ידי "פני עור". הארבעה מתחילים במסע הישרדות נגד המנסרים מטקסס.
הסרט יצא לאקרנים ב-1990 בבימויו של ג'ף בר. בתפקידים הראשיים מככבים ויגו מורטנסן כטקס סוייר, קן פורי כבני, קרוליין ויליאמס כוניטה "סטרץ'" ברוק, ויליאם באטלר כריאן, קייט הודג' כמישל, מרים בירד-נטרי בתפקיד מאמה סוייר, ג'ו אונגר בתפקיד טינקר סוייר, טום אברט בתפקיד אלפרדו סוייר ור.א מיהלוף כ"פני עור".
רשימת הסרטים שבסדרה > המנסרים מטקסס: הדור הבא

ארבעה בני נוער - ג'ני, שון, הת'ר ובארי, אשר חוגגים את נשף הסיום שלהם, מחליטים לעזוב מוקדם ומעורבים בתאונת דרכים בין יערות טקסס. תקועים ולא יודעים לאן ללכת, ג'ני, הת'ר ובארי מחליטים להתפצל ולחפש עזרה, בעוד שון שומר על הרכב והנהג שהם פגעו ברכבו. הם נתקלים באישה בשם דרלה, אשר מתקשרת לבן זוגה וילמר, שיעזור להם לצאת מהיער. מה שהם לא יודעים זה שהיא ובן זוגה וילמר שייכים למשפחת סוייר המטורפת, אשר צדה אותם אחד אחרי השני.
הסרט יצא לאקרנים ב-1994 בבימויו של קים הנקל. בתפקידים הראשיים מככבים רנה זלווגר כג'ני, ליסה מארי ניומר כהת'ר, טיילר שיאה קון כבארי, ג'ון הריסון כשון, טוני פרנסקי כדרלה, מתיו מקונוהיי בתפקיד וילמר סוייר, ג'ו סטיבנס בתפקיד W.E סוייר ורוברט ג'אקס כ"פני עור".
הסרט היווה את יסוד המתח למספר סרטי אימה, כגון המדרון. הבמאי ניל מרשל ציין כי עצם השהיית המתח עד למערכה השלישית של הסרט, מהווה מבחינתו נקודת פריצה בעולם האימה, "שלא כמו בסרטי מתח ואימה אחרים, בהם כבר לאחר כרבע שעה, המתח מתגלה ואי אפשר לשמור עליו בסוד".
רשימת הסרטים שבסדרה > המנסרים מטקסס (2003)

השנה היא 1973. ארין, קמפר, מורגן, אנדי ופפר נוסעים להנאתם בכבישי טקסס בדרך למופע רוקנרול, אך בדרך הם נתקלים בבחורה מוזרה ומחליטים להעלות אותה לרכבם. זו ממלמלת שהם ימותו אם ימשיכו לנסוע בכיוון שאליו הם נוסעים ומתאבדת במכוניתם. לאחר האירוע הטראגי, החבורה נעצרת בעיירה קטנה ושקטה כדי להתקשר לשריף ולספר לו את שאירע, אך מה שהם לא יודעים זה שהשריף אינו באמת שריף, אלא מתחזה השייך למשפחת קניבלים המוביל אותם לבית מגוריו, שם הם מתחילים להיהרג בזה אחר זה על ידי "פני עור".
הסרט יצא לאקרנים ב-2003 בבימויו של מרכוס ניספל ובהפקתו של מייקל ביי. בתפקידים הראשיים מככבים ג'סיקה בייל כארין, ג'ונתן טאקר כמורגן, אריקה לירשן כפפר, מייק ווגל כאנדי, אריק בלפור כקמפר, ר.לי ארמי בתפקיד שריף היואיט, טרנס אוונס בתפקיד מונטי היואיט, מרייטה מריק בתפקיד לודה מיי היואיט ואנדרו בריניארסקי כתומאס היואיט/"פני עור". הסרט לא זכה לשבחים אבל נחשב בשביל הרוב לסרט חידוש לסרט הישן המצליח ביותר.
רשימת הסרטים שבסדרה > המנסרים מטקסס: ההתחלה

סרט זה מהווה מעין הקדמה לסדרת הסרטים, ומשלים לצופים פרטים על עברו של "פני עור" ומדוע הוא הפך לרוצח כל-כך פסיכופתי וסדיסטי. השנה היא 1969, שיא מלחמת וייטנאם. העסק היחידי במדינת טקסס שעדיין פועל באופן רציני בתקופת השפל הכלכלי הנוכחית הוא מפעל לעיבוד ואריזת בשר, שבסופו של דבר פושט אף הוא את הרגל, בסמכות אגף הבריאות של טקסס, שקובע כי הבשר שבו עוסק המפעל רעיל ומסוכן לאכילה. אחד האנשים שעובדים במפעל הוא תומאס היואיט ("פני עור"), פסיכופת מטורף, שמאוחר יותר יהפוך לאחד הרוצחים האכזריים בהיסטוריה. מיד לאחר פשיטת הרגל של המפעל, מנהל המקום מודיע בצורה גסה ומזלזלת לתומאס על פיטורו. תומאס הורג את המנהל שלו באכזריות ולוקח את כלי הנשק השונים ממשרדו. באותו זמן, שני מגויסים טריים לצבא, אריק ודין, מבלים את סוף-השבוע האחרון שלהם לפני היציאה למלחמה עם בנות הזוג שלהם, כריסי וביילי. בדרכם לשדה התעופה הם עוברים תאונת דרכים לא צפויה ונתקלים בשריף, דודו של הרוצח הפסיכופתי "פני עור". שממלא את מקומו של השריף לאחר שזה נרצח על ידו באכזריות, מגלה שאחד הבחורים שרף את צו הגיוס שלו מתוך מטרה להתחמק מהגיוס ועושה עצמו כועס על פחדנותו ועל חוסר נאמנותו למדינתו. הוא לוקח את החבורה אל ביתו, הבית של משפחת הקניבלים, שם נרצחים דין, ביילי ואריק בזה אחר זה בדרכים סדיסטיות ביותר על ידי "פני עור" ומשפחתו המטורפת. כריסי מצליחה לברוח וכאשר היא מנסה לקרוא לעזרה, "פני עור" מופיע במושב האחורי של הרכב בו היא נוהגת ורוצח אותה.
הסרט יצא לאקרנים ב-2006 בבימויו של ג'ונתן לייבסמן ובהפקתם של מייקל ביי וטובי הופר. בתפקידים הראשיים מככבים ג'ורדנה ברוסטר ככריסי, טיילור הנדלי כדין, דיורה ביירד כביילי, מאט בומר כאריק, ר.לי ארמי בתפקיד שריף היואיט, טרנס אוונס בתפקיד מונטי היואיט, מרייטה מריק בתפקיד לודה מיי היואיט ואנדרו בריניארסקי כתומאס היואיט/"פני עור".
רשימת הסרטים שבסדרה > המנסרים מטקסס 3D

הסרט "המנסרים מטקסס 3D" (באנגלית: Texas Chainsaw 3D) יצא לאקרנים ב-2013 ומתאר מחדש את אירועי מהסרט מ-1974, כשבעיירה קטנה בטקסס, התרחשה טרגדיה רצחנית בה איבדו את חייהם ארבעה נערים ונערות. הניצולה היחידה מהאירוע לספר את אשר התרחש באותו לילה, גרמה לכך שהאמת תצא לאור ואירוע שכזה לא יתרחש בשנית, אלא שמתברר שהיא לא הייתה השורדת היחידה מאותו לילה. הת'ר מילר, שהייתה תינוקת בזמן הטרגדיה, חוזרת כנערה בוגרת שנים רבות לאחר האירוע לאחוזה בטקסס, לרשת את סבתה. היא וקרובי משפחתה עומדים להכיר את האחיין האבוד שלהם ג'דדיה סויר, והוא, מצידו, אינו מבדיל בין אנשים זרים לקרובי משפחה - כל שהוא רוצה הוא את דמם של העומדים לפניו.
הסרט יצא לאקרנים ב-2013 בארצות הברית, בבימויו של ג'ון לוסנהופ. משחקים בתפקידים ראשיים: אלכסנדרה דדריו, טניה ריימונד, סקוט איסטווד, טריי סונגז, ביל מוזלי, פול ריי, דן ייגר, טום ברי, פול ריי, וביל מוסלי.
הכנסות

| שם הסרט | תאריך יציאה | תקציב | בארצות הברית | מחוץ לארצות הברית | עולמי |
| --- | --- | --- | --- | --- | --- |
| המנסרים מטקסס | 1 באוקטובר 1974 | $80,000–140,000 | $30,859,000 | $1,378 | $30,860,378 |
| המנסרים מטקסס 2 | 22 באוגוסט 1986 | $4,700,000 | $8,025,872 | — | $8,025,872 |
| פני עור: המנסרים מטקסס 3 | 12 בינואר 1990 | $2,000,000 | $5,765,562 | — | $5,765,562 |
| המנסרים מטקסס: הדור הבא | 22 בספטמבר 1994 | $600,000 | $185,898 | — | $185,898 |
| המנסרים מטקסס (2003) | 17 באוקטובר 2003 | $9,500,000 | $80,571,655 | $26,792,250 | $107,363,905 |
| המנסרים מטקסס: ההתחלה | 6 באוקטובר 2006 | $16,000,000 | $39,517,763 | $12,246,643 | $51,764,406 |
| המנסרים מטקסס 3D | 4 בינואר 2013 | $20,000,000 | $34,341,945 | $12,998,641 | $47,340,586 |
| פני עור | 20 באוקטובר 2017 | — | — | $1,476,843 | $1,476,843 |
| המנסרים מטקסס (2022) | 18 בפברואר 2022 | — | — | — | — |
| סך הכול | סך הכול | $50,340,000 | $199,267,695 | $53,515,755 | $252,783,450 |
הערות שוליים

↑  "מנסרים" הוא תרגום של "סויירס", כלומר בני משפחת סוייר. בנוסף הם, פשוטו כמשמעו, מנסרים אנשים. שם המשפחה הוא כנראה עתיק ובא מהנטייה של הסויירים לעסוק בקצבות.
↑  Subterranean sick blues, The Irish Times (באנגלית)
↑  המנסרים מטקסס (תלת מימד), באתר Seret.co.il | אתר סרט
כרזת הסרט "המנסרים מטקסס"
עמיקם כהן

| --- | --- |

 לידה:  1948 (בן 76 בערך) נחלת יהודה, ישראל 
 מדינה:  ישראל 
 השכלה:  אוניברסיטת בן-גוריון בנגב 
 
עמיקם כהן (נולד ב-1948 בנחלת יהודה) הוא מייסד ומנכ״ל פרטנר תקשורת מ-1998 עד 2006 ומנהל פעילות המים של קבוצת האצ׳יסון החל מ-2008.
קריירה

עמיקם כהן נולד בנחלת יהודה. למד בגימנסיה של ראשון לציון במגמה הריאלית, ושירת כקצין בחיל שריון. לאחר השירות בצה"ל סיים תואר ראשון בהנדסת תעשייה וניהול באוניברסיטת באר שבע. לאחר מכן ניהל את אגף הנדסת הייצור בחברת אורלייט (חברת ייצור נשק). לאחר מכן עבד כמנהל אגף הנדסת ייצור בתחום המרכזיות הציבוריות בחברת תדיראן תקשורת. בהמשך עבר לתפקיד מנכ״ל חטיבת המקררים והמזגנים של תדיראן.
ב-1991 נבחר לנהל את קבוצת שטראוס וב-1996 ניהל את חברת עלית. ב-1998 ייסד את חברת פרטנר תקשורת וכיהן בה כמנכ"ל. הוא סיים את התפקיד בשנת 2006.
ב-2008 החל לנהל את פעילות המים של קבוצת האצ'יסון, וב-2009 מונה ליו״ר מועצת המנהלים של אל על וכיהן בתפקיד עד שנת 2017. הוא המשיך לכהן כדירקטור בחברה.
חיים אישיים

מתגורר בכפר שמריהו.
לקריאה נוספת

עמיקם כהן, בגלל שההר שם: הסיפור שמאחורי ההצלחה של orange, הוצאת משכל, 2007
הערות שוליים

↑  עמיקם כהן באתר News1 מחלקה ראשונה
↑  גילעד נס, עמיקם כהן וחיים רומנו יעבדו יחדיו בפעם השלישית, באתר כלכליסט, 6 ביוני 2012
↑  ערן גבאי‏, מצנח הזהב של עמיקם כהן, באתר וואלה, 31 ביולי 2007
↑  מערכת פורט2פורט, אל על: עמיקם כהן יסיים תפקידו כיו"ר החברה, באתר Port2Port, ‏6 באפריל 2017
↑  יובל מעוז‏, עמיקם כהן - מנכ"ל פרטנר לשעבר - מונה לדירקטור באל על ויעבוד עם המנכ"ל רומנו שהיה סגנו בפרטנר, באתר וואלה, 30 בדצמבר 2008
↑  דרור מרמור, עמיקם כהן רכש וילה ב-3.1 מיליון דולר, באתר nrg‏, 28 ביוני 2005
ערך זה הוא קצרמרבנושא אישים ובנושא ישראל. אתם מוזמנים לתרום לוויקיפדיה ו.